recursal/SuperWikiNEXT-32B huggingface dataset:
கணிதத்தில் **சமன்** அல்லது **சமம்** (*equality*) என்பது இரண்டு கணியங்கள் அல்லது இரண்டு கோவைகளுக்கு இடையேயான ஒரு உறவாகும். ஒரே மதிப்புடைய இரண்டு கணியங்கள் *சமன்* உறவால் இணைக்கப்படுகின்றன. அதேபோல ஒரே கணிதப் பொருளைக் குறிக்கும் இரு கோவைகள் *சமன்* உறவால் இணைக்கப்படுகின்றன.

*A* , *B* இரண்டும் சமம் என்பது ***A* = *B*** என எழுதப்பட்டு, '**A *சமம்* B'** என வாசிக்கப்படுகிறது. **"="** என்பது சமக் குறி என அழைக்கப்படுகிறது.

சொற்பிறப்பியல்
--------------

*aequālis* என்ற இலத்தின் மொழிச் சொல்லில் இருந்து தோன்றியது சமன் என்பதன் ஆங்கிலச் சொல்லான "equality" .

சமனின் வகைகள்
-------------

### முற்றொருமைகள்

முதன்மைக் கட்டுரை: முற்றொருமை (கணிதம்)
*A* , *B* இரண்டும் சார்புகளைக் குறிக்கும்போது *A* = *B* எனில், *A* , *B* இரண்டும் ஒரே சார்பைக் குறிக்கும். சார்புகளுக்கு இடையேயான இந்த சமத்தன்மை சில சமயங்களில் முற்றொருமை என அழைக்கப்படுகிறது.

முற்றொருமைக்கான எடுத்துக்காட்டு:

{\displaystyle (x+1)^{2}=x^{2}+2x+1}
### சர்வசமங்கள்

சில சமயங்களில் சமானமான இரு கணிதப் பொருட்கள், சமமானவையாகக் கொள்ளப்படுகின்றன. குறிப்பாக வடிவவியலில், ஒன்றின் மீது மற்றொன்று முற்றாகப் பொருந்தக் கூடிய இரு வடிவவியல் வடிவங்கள் சமமானவை எனப்படுகின்றன. இத்தகைய சமனைக் குறிப்பதற்கு *சர்வசமம்* (*congruence*) என்ற சொல்லும் பயன்படுத்தப்படுகிறது.

### சமன்பாடுகள்

ஒரு சமன்பாட்டில் உள்ள மாறிகளின், சமன்பாட்டை நிறைவு செய்யும் மதிப்புகளைக் காண்பதே அச்சமன்பாட்டின் தீர்வு ஆகும். மாறிகளின் குறிப்பிட்ட மதிப்புகளை மட்டுமே நிறைவு செய்யும் சம உறவாகவும் ஒரு சமன்பாடு அமையலாம். எடுத்துக்காட்டாக, *x*2 + *y*2 = 1 என்பது அலகு வட்டத்தின் சமன்பாடாகும். முற்றொருமையையும் சமன்பாட்டையும் பிரித்தறிவதற்கான தனிப்பட்டக் குறியீடு எதுவும் இல்லை, பொருளையும் சந்தர்ப்பத்தையும் கொண்டு அவற்றைப் பிரித்தறிந்து கொள்ளலாம்.

### சமான உறவுகள்

முதன்மைக் கட்டுரை: சமான உறவு (கணிதம்)
சமனை ஒரு உறவாக எடுத்துக்கொள்ளும்போது, அது ஒரு கணத்தின் மீது வரையறுக்கப்பட்ட சமான உறவுக் கருத்துருவின் முன்மாதிரியாகும்.
முற்றொருமை உறவு (சமன்) ஒரு சமான உறவாகும். மறுதலையாக *R* ஒரு சமான உறவு; *x R z* என்றமையும் அனைத்து *z* களைக் கொண்ட *x* இன் சமானப் பகுதி *xR* எனில், *xR* = *yR* உடன் *x R y* என்பது சமானமானதாக இருக்கும். எனவே எந்தவொரு கணத்தின் மீதும் வரையறுக்கப்பட்ட, மிகச்சிறிய சமானப் பகுதிகளைக் கொண்ட(ஒவ்வொரு சமானப் பகுதியும் ஓருறுப்பு கணமாகச் சுருங்கும்), சிறந்த சமான உறவாக, *சமன்* உறவு அமையும்.

பண்புகள்
--------

பதிலிடல் பண்பு:

* *a* , *b* இரு கணியங்கள்; *F*(*x*) ஒரு கோவை என்க:

{\displaystyle a=b} எனில், {\displaystyle F(a)=F(b)}
எடுத்துக்காட்டுகள்:
*a*, *b*, *c* மூன்று மெய்யெண்கள், *a* = *b* எனில்:

* *a* + *c* = *b* + *c* (*F*(*x*) = *x* + *c*)
* *a* − *c* = *b* − *c* (*F*(*x*) = *x* − *c*)
* *ac* = *bc* (*F*(*x*) = *xc*)
* *c* ≠ 0, *a*/*c* = *b*/*c* (*F*(*x*) = *x*/*c*).

எதிர்வுப் பண்பு:

{\displaystyle \forall a,\quad a=a}
இப்பண்பு கணித நிறுவல்களில் இடைநிலைப் படியாக இப்பண்பு பயன்படுத்தப்படுகிறது.

சமச்சீர் பண்பு:

{\displaystyle \forall a,b,\quad a=b\Rightarrow b=a}
கடப்புப் பண்பு:

{\displaystyle \forall a,b,c\quad a=b\quad and\quad b=c\Rightarrow a=c}

மேற்கோள்கள்
-----------


* Mazur, Barry (12 June 2007), *When is one thing equal to some other thing?* (PDF)
* Saunders Mac Lane; Garrett Birkhoff (1967). *Algebra*. American Mathematical Society.
**கி. மு**( Kee muu) 2008 ஆம் ஆண்டு மஜித் இயக்கத்தில், புதுமுகங்கள் ஹசன், சாரிகா இவர்களுடன் வடிவேலு, சரண்ராஜ், சூரி ஆகியோர் நடிப்பில், எம். எஸ். யாக் கூப்தீன் தயாரிப்பில் வெளியான தமிழ்த் திரைப்படம்.

கதைச்சுருக்கம்
--------------

தூத்துக்குடி மாவட்டம் ஆறுமுகநேரி அருகிலுள்ள உப்பளத்தில் பணியாற்றும் ரம்யாவை (சாரிகா) அவளின் தந்தை பவானி (சரண்ராஜ்) தன் ஆட்களுடன் வந்து வலுக்கட்டாயமாக அழைத்துச்சென்று சென்னையிலுள்ள மருத்துவமனையில் சேர்க்கிறார். அங்கு தன் கடந்தகால வாழ்வை நினைவுகூர்கிறாள் ரம்யா.

பணக்காரரான பவானியின் மகள் ரம்யா. சரவணன் (ஹசன்) கூலிவேலை செய்பவன். சரவணனும் அவனது நண்பர்கள் மூவரும் (சூரி, கார்த்திக் சபேஷ் மற்றும் மார்க்ஸ்) தூத்துக்குடியைச் சேர்ந்தவர்கள். இருவரும் காதலிக்கிறார்கள். அவர்களின் காதலுக்கு எதிர்ப்பு தெரிவிக்கும் பவானி ரம்யாவிற்கு வேறு ஒருவருடன் திருமணம் ஏற்பாடு செய்கிறார். இதனால் வீட்டைவிட்டு வெளியேறும் ரம்யா, சரவணன் மற்றும் அவனது நண்பர்கள் மூவருடன் குற்றாலம், திருச்செந்தூர் போன்ற ஊர்களுக்கு சுற்றித் திரியும்போது கேரளாவில்பவானியின் ஆட்களிடம் சிக்குகின்றனர்.

ரம்யா பவானியிடம் தான் சரவணனைத் திருமணம் செய்ய விரும்புவதாகக் கூறுகிறாள். தன் மகளின் மகிழ்ச்சியான வாழ்க்கைக்காக அதை ஏற்றுக்கொள்ளும் பவானி அவர்களின் திருமணத்திற்கு சம்மதிக்கிறான். இதை அறியாத பவானியின் ஆட்களில் ஒருவனான காசி (மஜித்) சரவணனைக் கொன்றுவிடுகிறான். சரவணன் இறந்ததால் தற்கொலைக்கு முயலும் ரம்யா காப்பாற்றப்படுகிறாள். இறுதியில் தூத்துகுடியிலுள்ள சரவணன் வீட்டுக்குச் சென்று அங்கு வாழ முடிவெடுக்கிறாள் ரம்யா.

நடிகர்கள்
---------

* ஹசன் - சரவணன்
* சாரிகா - ரம்யா
* வடிவேலு - மாடசாமி
* சரண்ராஜ் - பவானி
* சூரி - நெத்திலி முருகன்
* கார்த்திக் சபேஷ் - சொதப்பல் சொடலைமுத்து
* மார்க்ஸ் - கணேசன்
* மஜித் - காசி
* தம்பி ராமையா
* அல்வா வாசு
* பாவா லட்சுமணன்
* சுப்புராஜ்
* போண்டா மணி
* அமிர்தலிங்கம்
* விஜய் கணேஷ்
* செல்லதுரை
* வெங்கல ராவ்
* ரெங்கம்மா பாட்டி
* ரிஷா
* அனிஷா நரங்
* சங்கீதா பாலன்

இசை
---

படத்தின் பாடல்களுக்கு இசையமைத்தவர் இளங்கோ கலைவாணன். படத்தின் பின்னணி இசையமைத்தவர்கள் சபேஷ் முரளி.

| வ.எண் | பாடல் | பாடகர்கள் | காலநீளம் |
| --- | --- | --- | --- |
| 1 | புயலை | பிரசன்னராவ் | 2:09 |
| 2 | ஒரு மாதிரி | யுகேந்திரன், பிரசாந்தினி | 3:41 |
| 3 | அழகான பசங்கள் எல்லாம் | கோபாலசர்மா , மஞ்சுநாத், ரீடா | 4:27 |
| 4 | லயிலோ லயிலோ | விஜய் யேசுதாஸ் | 5:01 |
| 5 | காதல் சம்மதம் | ரஞ்சித், ஹேமா அம்பிகா | 4:28 |
| 6 | சொந்தபந்த | புஷ்பவனம் குப்புசாமி, தேனி குஞ்சரம்மாள் | 4:02 |

மேற்கோள்கள்
-----------

1. ↑  "கி.மு".
2. ↑  "கி.மு".
3. ↑  "கி.மு".
4. ↑  "கி.மு". 2009-11-28 அன்று மூலம் பரணிடப்பட்டது. 2019-03-19 அன்று பார்க்கப்பட்டது.
5. ↑  "பாடல்கள்". 2022-03-16 அன்று மூலம் பரணிடப்பட்டது. 2019-03-19 அன்று பார்க்கப்பட்டது.
6. ↑  "பாடல்கள்".

வெளி இணைப்புகள்
---------------

* கி.மு
* கி.மு
செங்கிஸ்கான் கல்லறையின் பிரதான மண்டபம். கோயிலின் இடது பக்கத்தில் ஆன்ம பதாகை எனப்படும் திரிசூலம் நடப்பட்டுள்ளது.
**செங்கிஸ் கானின் கல்லறை** (*Mausoleum of Genghis Khan*) என்பது செங்கிஸ் கானுக்காகக் கட்டப்பட்ட கோயிலாகும். அங்கு இவர் மூதாதையராக, அரச மரபைத் தோற்றுவித்தவராக மற்றும் தெய்வமாக வணங்கப்படுகிறார். இந்த இடம் பாரம்பரியமாக மங்கோலியர்கள் மத்தியில் *இறைவனின் உறைவிடம்* (கோயில்) என்ற பெயரால் அழைக்கப்படுகிறது. ஏனெனில் இந்த இடம் என்றுமே செங்கிஸ் கானின் உடலைக் கொண்டிருக்கவில்லை. செங்கிஸ் கானை வணங்குதலின் முக்கிய மையமாக இந்த இடம் உள்ளது. செங்கிஸ் கானை வழங்கும் பழக்கமானது மங்கோலியா மற்றும் இக்கோயில் அமைந்துள்ள உள் மங்கோலியா ஆகிய இரு இடங்களிலுமே மங்கோலிய ஷாமன் மதப் பழக்கவழக்கமாக வளர்ந்து வருகிறது.

இக்கோயில் சீனாவின் உள் மங்கோலியா மாகாணத்தின் ஓர்டோஸ் பகுதியின் எஜின் ஹோரோ பதாகையில் சின்சியே பட்டணத்தின் கண்டேகூவோ அமைவிடத்தில் அமைந்துள்ளது. இக்கோயிலின் பிரதான மண்டபமானது உண்மையில் ஒரு நினைவுச் சின்னமாகும். இங்கு சவப்பெட்டி உள்ளது. ஆனால் அதனுள் தலைப்பாகைகள் மற்றும் பொருட்கள் மட்டுமே உள்ளன. ஏனெனில், செங்கிஸ் கானின் உண்மையான சமாதி என்றுமே கண்டுபிடிக்கப்படவில்லை.

இந்தக் கோயிலின் தற்போதைய கட்டட வடிவமைப்பானது 1954 மற்றும் 1956ஆம் ஆண்டுகளுக்கு இடையில் சீன மக்கள் குடியரசின் அரசாங்கத்தால் பாரம்பரிய மங்கோலிய வடிவத்தில் அமைக்கப்பட்டது. சீனப் பண்பாட்டுப் புரட்சியின் போது இக்கோயில் நாசப்படுத்தபட்டு இதில் இருந்த பொருட்கள் அழிக்கப்பட்டன. ஆனால் 1980களில் இக்கோயில் மாதிரிப் பொருட்களை வைத்து மீண்டும் புனரமைக்கப்பட்டது. இன்றும் செங்கிஸ் கான் வழிபாட்டின் மையமாகத் தொடர்ந்து வருகிறது. 2011ஆம் ஆண்டு சீனாவின் தேசிய சுற்றுலா நிர்வாகத்தால் இக்கோயில் AAAAA-தர சுற்றுலா இடமாக பெயரிடப்பட்டது.

மேற்கோள்கள்
-----------

1. ↑  Man, John (2004), *Genghis Khan: Life, Death and Resurrection*, London: Bantham, ISBN 978-0-553-81498-9
**பேகம்பூர்** (*Begampur*) என்பது திண்டுக்கல் நகரத்தில் உள்ள ஒரு முக்கிய பகுதி ஆகும்.இது திண்டுக்கல்லில் மதுரை சாலையில் அமைந்துள்ளது.

பெயர்க் காரணம்
--------------

திண்டுக்கல் மலைக்கோட்டை பின்புறம் தெரிய அமீருன்னிசா பேகம் அடங்கியுள்ள தர்கா,முன்பு திண்டுக்கல் திப்பு சுல்தானின் தந்தை ஹைதர் அலியின் முக்கியமான படைத் தளங்களில் ஒன்று .ஹைதர் அலி அவர்களின் இளைய சகோதரி, அமீருன்னிசா பேகம் ஆவார்.அமீருன்னிசா பேகத்தின் கணவர் மிர்சா அலிக்கான் (Mirza ali khan) ஆவார்.அமீருன்னிசா பேகம் கி.பி.1772 ல் திண்டுக்கல்லில் மரணமடைந்தார்.அவர் திண்டுக்கல் பெரிய பள்ளி வாசலில் அடக்கம் செய்யப்பட்டுள்ளார். அமீருன்னிசா பேகம் பெயரால் இந்த பகுதி பேகம்பூர் என்று அழைக்கப்படுகிறது..

பேகம்பூர் பெரிய பள்ளிவாசல்
--------------------------

பேகம்பூர் பெரிய பள்ளிவாசல் ஹைதர் அலி ஆட்சி காலத்தில் கட்டப்பட்டது. இந்த பழமையான மசூதி 300 வருடங்களுக்கும் முந்தையது.அமீருன்னிசா பேகம் பெயரால் இந்த பகுதி பேகம்பூர் என்றும்,இந்த மசூதி பேகம்பூர் பெரிய பள்ளி வாசல் என்றும் திண்டுக்கல் பகுதியில் அழைக்கப்படுகிறது.

ஹசரத் அமிருன்னிசா பேகம் ஓரியண்டல் மகளிர் மேல்நிலைப்பள்ளி
--------------------------------------------------------

அமீருன்னிசா பேகம் பெயரால் பேகம்பூரில் அரசு உதவி பெறும் அமீருன்னிசா பேகம் ஓரியண்டல் மகளிர் மேல்நிலைப்பள்ளி இயங்கி வருகிறது.இது இப்பகுதி மகளிருக்கு கல்விக்காக முக்கியத்துவம் வாயந்தது.

மேற்கோள்கள்
-----------

1. ↑
2. ↑  இந்திய விடுதலைப் போரில் இசுலாமியப் பெண்கள்
3. ↑  பெகாம்பூர் பெரிய பள்ளிவாசல், திண்டுக்கல்
4. ↑  "Big Mosque – Begambur". 2016-03-02 அன்று மூலம் பரணிடப்பட்டது. 2016-04-09 அன்று பார்க்கப்பட்டது.
5. ↑  "திண்டுக்கல் மாவட்டத்தில் 100 சதவீதம் தேர்ச்சி பெற்ற பள்ளிகள்". தினமலர். 10 மே 2014 அன்று பார்க்கப்பட்டது.
**செட்டிகள்ளி வனவிலங்கு சரணாலயம்** (*Shettihalli Wildlife Sanctuary*) இந்தியாவின் கர்நாடக மாநிலத்தில் உள்ள ஒரு வனவிலங்கு சரணாலயம் ஆகும். இது 23 நவம்பர் 1974-ல் வனவிலங்கு சரணாலயமாக அறிவிக்கப்பட்டது.

பலவகையான தாவரங்கள் மற்றும் விலங்கினங்களைக் கொண்ட செட்டிகள்ளி வனவிலங்கு சரணாலயம் கர்நாடகாவின் சீமக்கா மாவட்டத்தில் அமைந்துள்ளது. இந்த சரணாலயத்தில் வெள்ளை முதுகு பிணந்தின்னிக் கழுகுகள், சாவுக் குருவி மற்றும் வெள்ளை-வயிற்றுக் கரிச்சான் போன்ற விலங்குகளின் இருப்பிடமாக உள்ளது. புலிகள், நாகப்பாம்புகள், தேன் கரடி, சிறுத்தை, யானை, லாங்கர்கள் மற்றும் மலைப்பாம்புகள் போன்ற சில விலங்குகள் அடர்ந்த காடுகளில் வாழ்கின்றன.

அமைவிடம்
--------

செட்டிகள்ளி வனவிலங்கு சரணாலயம் 395.6 சதுர கி.மீ. பரப்பளவில் காணப்படுகிறது. இது மைய மண்டலம், இடையக மண்டலம் மற்றும் சுற்றுலா மண்டலம் என மூன்று பகுதிகள் அல்லது மண்டலங்களாகப் பிரிக்கப்பட்டுள்ளது. இது தீர்த்தஅள்ளியிலிருந்து 30 கி.மீ. தொலைவில் அமைந்துள்ளது. இதன் அருகில் உள்ள வானூர்தி நிலையம் மங்களூரு பன்னாட்டு வானூர்தி நிலையம் ஆகும். அருகிலுள்ள தொடருந்து நிலையம் சிமோகா தொடருந்து நிலையம் ஆகும். புகழ்பெற்ற ஜோக் அருவி இந்த சரணாலயத்திற்கு அருகில் அமைந்துள்ளது.

மேற்கோள்கள்
-----------

1. 1 2 3  "Shettihalli Wildlife Sanctuary, Shimoga". *Karnataka.com* (ஆங்கிலம்). 2015-07-29. 2021-11-28 அன்று பார்க்கப்பட்டது.
2. 1 2  "Shettihalli Wildlife Sanctuary, Shimoga". *www.nativeplanet.com* (ஆங்கிலம்). 2021-11-28 அன்று பார்க்கப்பட்டது.
3. ↑  "Shettihalli Wildlife Sanctuary". *WildTrails | The One-Stop Destination for all your Wildlife Holidays* (ஆங்கிலம்). 2017-09-23. 2021-11-29 அன்று பார்க்கப்பட்டது.
***என்றென்றும் காதல்*** (*Endrendrum Kadhal*) 1999 ஆம் ஆண்டு தமிழில் வெளியான காதல் திரைப்படம். விஜய், ரம்பா, ரகுவரன், பானுப்ரியா மற்றும் எம். என். நம்பியார்ஆகியோர் நடித்துள்ளனர். கதை, திரைக்கதை எழுதி, இசையமைத்து, இயக்கியவர் மனோஜ் பட்னாகர். இவர் கே.டி.குஞ்சுமோன் உடன் இணைந்து இப்படத்தைத் தயாரித்துள்ளார்.

கதைச்சுருக்கம்
--------------

சேதுபதி (எம்.என்.நம்பியார்) யின் மூன்றாவது மகன் விஜய் (விஜய்). அவர்களுடையது கூட்டுக்குடும்பம். விஜய் தான் நிர்வகிக்கும் கப்பல் நிறுவனத்தின் தொழில் ஒப்பந்தத்திற்காக சுவிட்சர்லாந்து செல்கிறான். அங்கே தொழிலதிபர்களாக இருக்கும் சகோதரர்கள் நாகராஜ் (நிழல்கள் ரவி) மற்றும் சேகர் (ரகுவரன்). இவர்களின் சகோதரி மீனாட்சி (ரம்பா). விஜயும் மீனாட்சியும் காதலிப்பதை அறிந்து அவர்கள் திருமணத்திற்கு சம்மதிக்கும் நாகராஜ், விஜய் சுவிட்சர்லாந்திலேயே தங்க வேண்டும் என்ற நிபந்தனை விதிக்கிறான். அதை மறுத்துவிட்டு விஜய் இந்தியா திரும்புகிறான். தன் தவறை உணரும் நாகராஜ், சேகரையும் மீனாட்சியையும் இந்தியாவிற்கு அனுப்பி, விஜய்-மீனாட்சி திருமணத்திற்கு சம்மதிக்கிறான். விஜய் குடும்பத்தினரும் திருமணத்திற்கு சம்மதிக்க நிச்சயதார்த்தம் செய்ய முடிவாகிறது. அப்போது நாகராஜ், விஜயின் அக்கா பூஜாவைக் (பானுப்ரியா) காதலித்து ஏமாற்றிய விடயத்தை அறியும் சேகர், அதை பூஜாவிடம் கூறி நாகராஜ் வரும்போது பூஜாவை வீட்டைவிட்டு வெளியேறச் சொல்கிறான். இதை தற்செயலாகக் கேட்கும் விஜய் தன் அக்காவைக் காதலித்து ஏமாற்றிய நாகராஜின் தங்கையான மீனாட்சியைத் திருமணம் செய்ய மறுக்கிறான். சேகர் தான் பூஜாவைத் திருமணம் செய்துகொள்வதாகக் கூற பூஜாவும் அதற்கு சம்மதிக்கிறாள். விஜய் மகிழ்ச்சியடைகிறான். விஜய்-மீனாட்சி திருமணம் இனிதே நடக்கிறது.

நடிகர்கள்
---------

* விஜய் - விஜய்
* ரம்பா - மீனாட்சி
* எம். என். நம்பியார் - சேதுபதி
* பானுப்ரியா - பூஜா
* ரகுவரன் -சேகர்
* ராதாரவி - கிருஷ்ணா
* நிழல்கள் ரவி - நாகராஜ்
* சார்லி - சபாபதி
* தாமு - வாசு
* அஞ்சு - கிருஷ்ணாவின் மனைவி
* சிந்து - வாசுவின் மனைவி
* விசாலி கண்ணதாசன் - நேர்காணல் செய்பவர்
* எஸ். ஏ. ராஜ்குமார் - பாடகர்

இசை
---

இப்படத்தின் இசையமைப்பாளர் மனோஜ் பட்னாகர். பாடல் வெளியீடு பிரமிட் நிறுவனம்.
  


| வ.எண் | பாடல் | பாடலாசிரியர் | பாடகர்(கள்) | கால நீளம் |
| --- | --- | --- | --- | --- |
| 1 | ஓ தென்றலே | பழனிபாரதி | எஸ். பி. பாலசுப்பிரமணியம், அனுராதா ஸ்ரீராம் | 4:57 |
| 2 | கண்களா மின்னலா | பழனிபாரதி | எஸ். பி. பாலசுப்பிரமணியம், கே. எஸ். சித்ரா | 5:05 |
| 3 | உலகெல்லாம் ஒரு சொல் காதல் | வைரமுத்து | ஹரிஹரன் | 5:07 |
| 4 | மேகங்கள் எங்கே போனாலும் | அறிவுமதி | உன்னிகிருஷ்ணன், கே. எஸ். சித்ரா | 5:22 |
| 5 | ஜலக்கு | பொன்னியின் செல்வன் | சுஜாதா, எஸ். என். சுரேந்தர் | 5:20 |
| 6 | டேக் இட் ஈசி | பிறைசூடன் | அனுராதா ஸ்ரீராம் | 5:46 |

வெளி இணைப்புகள்
---------------

* என்றென்றும் காதல்
பேக்கல் கோட்டை
**பேக்கல்** (*Bekal*) என்பது கேரள மாநிலத்தில் காசர்கோடு மாவட்டத்திலுள்ள பள்ளிக்கரை கிராமத்தில் அமைந்திருக்கின்ற ஒரு கடலோரப் பகுதி ஆகும். மாவட்டத்தின் முதன்மையான பொழுதுபோக்கிடங்களில் ஒன்றாகவும் இது விளங்குகின்றது. பேக்கல் காசர்கோடு நகரத்திலிருந்து 14 கி.மீ தெற்கில் அமைந்திருக்கின்றது. பேக்கல் என்ற பதம், வலிய குளம் (பலிய குளம்) என்ற சொல்லிருந்து உருவானதாக புகழ்பெற்ற கன்னட எழுத்தாளர் ராமநாயக் கருதுகின்றார். இப் பெயரே பேக்குளம் என்றாகி பின்னர் பேக்கல் என்றாக உருமாறியதாக இருக்கும் எனக் கருதப்படுகின்றது. 

பேக்கல் கோட்டை கேரளத்தின் மிகப் பெரிய கோட்டைகளில் ஒன்றாகும். திட்டமிட்டு வடிவமைக்கப்பட்டதாகவும் இது விளங்குகின்றது. கோட்டையில் நின்று கடற்கரையின் அழகை கண்டு ரசிக்கவும், அதன் வனப்பைக் காணவும் பெருமளவிலான சுற்றுலாப் பயணிகள் இங்கு வருகிறார்கள். கேரளத்தின் மிக முக்கியமான சுற்றுலா தலங்களில் ஒன்றாக இது இன்று மாற்றம் கண்டிருக்கின்றது. இக் கோட்டைக்குள் காணப்படும் படிகள் ஒரு சுரங்கத்தைச் சென்றடைந்து, அது அரபிக் கடலைத் தடுக்கின்ற மதிலிற்கு அப்பால் போய் இணைகின்றது. கடலருகே கோட்டையில் அமைந்திருக்கும் வட்டமான கோட்டைச் சுவர் கடலில் இறங்குமுகமாக கட்டப்பட்டிருக்கின்றது. பிரபல தமிழ்த் திரைப்படமான பம்பாயில் வருகின்ற புகழ்பெற்ற *உயிரே...* என்ற திரைப்பாடல் இக் கோட்டையிலேயே படமாக்கப்பட்டது என்பதும் குறிப்பிடத்தக்கது .

* கோட்டைக்குள் காணப்படும் படிகள்.கோட்டைக்குள் காணப்படும் படிகள்.
* கோட்டைக் கொத்தளத்திலிருந்து ஒரு பாகம்.கோட்டைக் கொத்தளத்திலிருந்து ஒரு பாகம்.

குறிப்புகள்
-----------

1. ↑   காசர்கோடு மாவட்ட இணையதளம்
2. ↑   பேக்கல் சுற்றுலா வளர்ச்சித் துறை
**அனைத்திந்திய சாதுக்கள் கூட்டமைப்பு அல்லது அகில பாரத அக்காரா பரிசத்** (Akhil Bharatiya Akhara Parishad|**ABAP**) இந்தியாவில் வாழும் இந்து சமய சாதுக்களின் உயர்நிலை கூட்டமைப்பாகும். 
இக்கூட்டமைப்பில் 14 சாது சங்கங்கள் இணைந்துள்ளது. அவற்றுள் ராம ஜென்ம பூமி தொடர்பான *நிர்மோகி அக்காராவும்* மற்றும் *ஸ்ரீதத்தாத்திரேயர் அக்காரவும்* முக்கிய சாதுக்களின் சங்கங்கள் ஆகும்.

அமைப்பு
-------

**அக்காரா** எனும் இந்தி மொழிச் சொல்லிற்கு *மல்யுத்த வளையம்* அல்லது *வாதப் போரிடும் இடம்* எனப் பொருள்படும்.இச்சாதுக்களின் கூட்டமைபான அக்காராவில், பெரும்பான்மையாக சைவ சமயம் மற்றும் வைணவ சமயம் தொடர்பான சாதுக்களின் குழுக்களை கொண்டுள்ளது.

வரலாறு
------

*மகாநிர்வாணி*, *நிரஞ்சனி*, *ஜுனா*, *அடல்*, *அவஹான்*, *அக்னி* மற்றும் *ஆனந்த அக்காரா* ஆகிய தசநாமி சாதுக்கள், ஆதிசங்கரர் காலத்தில் உருவானதாக கருதப்படுகிறது.
கும்ப மேளாக்களின் போது அக்காரா கூட்டமைப்பின் பங்களிப்பு அளப்பரியதாகும். இந்து சமய மக்களை பிறரிடமிருந்து காப்பதற்கு, கி பி 1565-இல் மதுசூதன சரஸ்வதி என்பவர் ஆயுதம் தாங்கிய சாதுக்களின் அமைப்பை உருவாக்கினார்.

மேற்கோள்கள்
-----------

1. ↑  "Akhara Parishad welcomes verdict on Ayodhya". The Hindustan Times. 2010-09-30. 4 October 2010 அன்று மூலம் பரணிடப்பட்டது. 2010-10-02 அன்று பார்க்கப்பட்டது. Unknown parameter `|=` ignored (உதவி)
2. ↑  "Akhara Parishad do not see eye-to-eye with VHP". The Hindu. 2005-06-14. 2005-07-28 அன்று மூலம் பரணிடப்பட்டது. 2010-10-01 அன்று பார்க்கப்பட்டது. Unknown parameter `|=` ignored (உதவி)
3. 1 2 3  Editors of Hinduism Today (2007). *What Is Hinduism?: Modern Adventures Into A Profound Global Faith*. Himalayan Academy Publications. பக். 244. பன்னாட்டுத் தரப்புத்தக எண்:978-1-934145-00-5. .
**ஸ்டெல்லா மேரிஸ் பொறியியல் கல்லூரி** (Stella Mary's College of Engineering) என்பது இந்தியாவின், தமிழ்நாட்டின், கன்னியாகுமரி மாவட்டத்தின் அழிக்கல்லில் அமைந்துள்ள ஒரு தனியார் பொறியியல் கல்லூரி ஆகும்.  இந்த கல்லூரி 2012 ஆம் ஆண்டில் தொழில்முனைவோரும், நோவா கல்வி அறக்கட்டளையின் நிறுவனரான திரு நசரத் சார்லசால் நிறுவப்பட்டது. இக்கல்லூரி பொறியியல் துறையில் இளங்கலை மற்றும் முதுகலை படிப்புகளை வழங்குகிறது.

சேர்க்கை
--------

கல்லூரியியல் அனைத்து படிப்புகளுக்கான சேர்க்கையானது தகுதி மற்றும் மதிப்பெண் அடிப்படையில் செய்யப்படுகிறது. ஒரு குறிப்பிட்ட சதவீத இடங்கள் அண்ணா பல்கலைக்கழக ஒற்றை சாளர அமைப்புக்கு (AU SWS) சென்று அதன்வழியாக நிரப்பப்படுகின்றது. மீதமுள்ள இடங்கள் நுழைவுத் தேர்வின் மூலம் நிரப்பப்படுகின்றன. இந்த சதவீதம் ஒவ்வொரு ஆண்டும் மாறுபடலாம்.

படிப்புகள்
----------

இங்கு பி.இ. / பி.டெக்-இல் 5 படிப்புகள் மற்றும் எம்.இ- இல் ஒரு படிப்பும் வழங்கப்படுகின்றன 

* பி.இ. குடிசார் பொறியியல்
* பி.இ. இயந்திரப் பொறியியல்
* கணினி அறிவியல் பொறியியல்
* பி.இ. மின்னணுவியல் மற்றும் தொடர்பு பொறியியல்
* பி.இ. மின் மற்றும் மின்னணு பொறியியல்
* எம்.இ. கணினி அறிவியல் பொறியியல்

வேலைவாய்ப்பு
------------

இக்கல்லூரியியல் வேலை வாய்ப்பு பிரிவு 2013 இல் நிறுவப்பட்டது. இந்தப் பிரிவானது இறுதி ஆண்டு மாணவர்களுக்கு வேலை வாய்ப்புகளை பெற்றுத்தர தொழில் நிறுவனங்களைக் கொண்டு வளாக நேர்காணல்களை ஏற்பாடு செய்கிறது, மேலும் மாணவர்களுக்கு தொழில் துறையில் பயிற்சி அளிக்கிறது. தகுதி வாய்ந்த அனைத்து மாணவர்களுக்கும் வளாக வேலை வாய்ப்பு பயிற்சியானது (மனிதவள, தொழில்நுட்ப, ஜி.டி. எழுத்துத் தேர்வு) இறுதி ஆண்டுக்கு முன் வழங்கப்படுகிறது. இக்கல்லூரி இந்தியா மற்றும் கத்தார் நாட்டுத் தொழில் நிறுவனங்களுடன் தொழில்துறை உறவுகளை கொண்டுள்ளது.

விடுதி
------

கல்லூரியில் வளாகத்தில் விருந்தினர் மாளிகை, மாணவர் விடுதி மற்றும் மாணவியர் விடுதி போன்றவை உள்ளன.

மேலும் காண்க
------------

* தமிழ்நாட்டில் உள்ள பொறியியல் கல்லூரிகள் பட்டியல்
* பாபுஜி நினைவு பள்ளி, மணவாளக்குறிச்சி

குறிப்புகள்
-----------

1. ↑  "Stella Mary's College of Engineering, Kanyakumari". *Careers 360*. 2015-09-24 அன்று மூலம் பரணிடப்பட்டது. 2019-09-30 அன்று பார்க்கப்பட்டது.
2. ↑  "UG Courses". *Stella Mary's College*. 26 மே 2015 அன்று மூலம் பரணிடப்பட்டது. 22 April 2015 அன்று பார்க்கப்பட்டது.
3. ↑  "PG Courses". 14 ஜூலை 2015 அன்று மூலம் பரணிடப்பட்டது. 22 April 2015 அன்று பார்க்கப்பட்டது.
4. ↑  "ANNA UNIVERSITY CHENNAI –" (PDF). *annauniv.edu*. 22 April 2015 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ வலைத்தளம் பரணிடப்பட்டது 2019-09-30 at the வந்தவழி இயந்திரம்
**நியூகினி முதலை** (*Crocodylus novaeguineae*) என்பது நியூகினி தீவில் காணப்படும் சிறிய முதலையினம் ஒன்றாகும்.

தோற்றம்
-------

*நியூகினி முதலைகளில்* ஆண் இனம் கிட்டத்தட்ட 3.5 மீற்றர் வளரக்கூடியதாக உள்ள அதே வேளை, இவற்றின் பெண் இனம் கிட்டத்தட்ட 2.7 மீற்றர் வரை வளரும். சாம்பல் கலந்த கபில நிறத்திலான உடலைக் கொண்ட இதன் வாலில் கடுங்கபிலம் முதல் கரு நிறம் வரையான அடையாளங்கள் காணப்படும். இளமைக் காலத்தில் ஒடுங்கியதாகக் காணப்படும் இவற்றின் மூஞ்சு, இவை வளர்ச்சியடையும் போது நன்கு அகன்று வளர்ந்துவிடும். இது தோற்றத்தில் பிலிப்பீன் முதலை (*C. mindorensis*) மற்றும் சியாமிய முதலை (*C. siamensis*) என்பவற்றைக் கிட்டத்தட்ட ஒத்திருக்கும். *பிலிப்பீன் முதலை* ஒரு காலத்தில் இந்த நியூகினி முதலையின் துணையினம் (*C. novaeguineae mindorensis*) ஒன்றெனக் கருதப்பட்டபோதும் பின்னர் அது தனியினமாக வரையறுக்கப்பட்டது.

வாழிடம்
-------

பொதுவாக இரவில் உலாவும் இந்த நியூகினி முதலைகள் நியூகினித் தீவின் உட்பகுதியில் உள்ள சதுப்பு நிலங்களிலும் ஏரிகளிலுமே காணப்படுகின்றன. இவை உவர்நீரைத் தாங்கிக்கொள்ளக்கூடியன வெனினும் உவர்ப்பான கடனீரேரிகளில் மிக அரிதாகவே காணப்படுகின்றன. அவ்வாறே, இவை உவர்நீர் முதலைகள் இருக்குமிடங்களில் ஒருபோதும் காணப்படுவதில்லை. நியூகினி முதலைகளின் இரு பெரிய தொகுதிகளின் வாழிடங்கள் பெரிய மலைத்தொடர் ஒன்றினால் வேறாக்கப்பட்டிருக்கின்றன. அத்தொகுதிகளிடையே நடத்தப்பட்ட மரபணுச் சோதனைகளின்படி மேற்படி இரு தொகுதிகளும் இரு வேறு இனங்களாகக் காணப்படுகின்றன.

மேற்கோள்கள்
-----------

* "நியூகினி முதலை". *முதலை வரிசை*. 2006-10-15 அன்று பார்க்கப்பட்டது.

வெளித் தொடுப்புகள்
------------------

* நியூகினி முதலை

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Crocodylus novaeguineae***

விக்கிமீடியா பொதுவகத்தில்,  
 ***Crocodylus novaeguineae***   
என்பதின் ஊடகங்கள் உள்ளன.
**ஸ்டேடியன்** (*stadion* பன்மை **stadia**, கிரேக்கம்: στάδιον  ; ஸ்டேடியம் என லத்தீன் மயமாக்கப்பட்டது ), **ஸ்டேட்** என்றும் ஆங்கிலத்தில் அழைக்கப்படுகிறது. இது 600 அடிகள் கொண்ட ஒரு பண்டைய கிரேக்க நீள அலகு ஆகும்.

கணக்கீடுகள்
-----------

எரோடோடசின் கூற்றுப்படி, ஒரு ஸ்டேடியன் 600 கிரேக்க அடிகளுக்கு ( *போட்ஸ்* ) சமமாகும். இருப்பினும், கிரேக்க உலகின் வெவ்வேறு பகுதிகளில் பாதத்தின் நீளம் வேறுபட்டது. மேலும் ஸ்டேடியன் நீளம் நூற்றுக்கணக்கான ஆண்டுகளாக வாதத்திற்கும் கருதுகோளுக்கும் உட்பட்டது.

ஸ்டேடியனின் நீளத்தின் அனுபவ ரீதியான தீர்மானம் லெவ் வாசிலெவிச் ஃபிர்சோவ் என்பவரால் செய்யப்பட்டது. அவர் எரடோசுதெஈசு மற்றும் உசுட்ராபோ வழங்கிய 81 தூரங்களை நவீன முறைகளால் அளவிடப்பட்ட நேர்கோட்டு தூரத்துடன் ஒப்பிட்டு, சராசரி முடிவுகளை எடுத்தார். அவர் சுமார் 157.7 மீட்டர்கள் (172.5 yd) ) முடிவைப் பெற்றார்.

குறிப்புகள்
-----------

1. 1 2  Donald Engels (1985). The Length of Eratosthenes' Stade. *American Journal of Philology* **106** (3): 298–311. எஆசு:10.2307/295030 (subscription required).
2. ↑  J. L. Berggren, Alexander Jones (2000). Ptolemy's Geography: An Annotated Translation of the Theoretical Chapters. Princeton: Princeton University Press. ISBN 9780691010427.
**வத்ரக் ஆறு** (*Vatrak River*) என்பது சபர்மதி ஆற்றின் துணை ஆறாகும். இது இந்தியாவின் குசராத்து மாநிலத்தில் 243 கிலோமீட்டர்கள் ஓடுகிறது. இராசத்தான் மாநிலம் துங்கர்பூர் மலைகளில் உருவாகி குசராத்தில் மேகராஜ் வட்டத்தில் மொய்தி கிராமத்திற்கு அருகில் நுழைகிறது.

வடிநிலம்
--------

வத்ரக் ஆறு மாகி ஆற்றுக்கு இணையாக, சுமார் 29 கி. மீ. வரை இராசத்தானில் ஓடி மொயடி கிராமத்திற்கு அருகில் உள்ள சபர்கந்தா மாவட்டத்தில் நுழைகிறது. பின்னர் மாவட்டத்தின் தென்மேற்கு திசையில் ஓடி, கேதாவுடன் மாவட்ட எல்லைக்கு அருகில் மசூம் ஆற்றில் இணைகிறது. உந்தடியா கிராமத்திற்கு அருகில், வத்ரக் ஆறு சன்சாரி ஆற்றினை சந்திக்கிறது. இந்த ஆறுகள் சங்கமிக்கும் இடத்தில் உட்காந்தேசுவர் மகாதேவன் கோயில் அமைந்துள்ளது.

இந்த ஆறு கேடா அருகே சேதி மற்றும் மேசுவோவுடன் இணைகிறது. இறுதியாக தோல்காவிற்கு அருகிலுள்ள வௌதாவில் சபர்மதி ஆற்றில் வடிகிறது.

மேற்கோள்கள்
-----------

1. 1 2 3  Rajyagor, S. B. (1974). *Gujarat State Gazetteers : Sabarkantha District*. Ahmedabad: Government of Gujarat. பக். 10. இணையக் கணினி நூலக மையம்:312722344. .
2. 1 2 3 4  Rajyagor, Shivprasad (2004). "વાત્રક (નદી)". *Gujarati Vishwakosh*.  Ahmedabad: Gujarat Vishwakosh Trust. 729–730. இணையக் கணினி நூலக மையம் 552367205.
**அனூப்பூர் அனல் மின் திட்டம்** *(Anuppur Thermal Power Project)* இந்தியாவில் உள்ள மத்தியப் பிரதேச மாநிலம், அனூப்பூர் மாவட்டத்தில் நிறுவப்பட்டுள்ள 2520 மெகாவாட் மின்னுற்பத்தித் திட்டமாகும். முன்னதாக மோசர் பேயர் என்றழைக்கப்பட்ட இந்துசுதான் மின் திட்டங்கள் நிறுவனம் அனூப்பூர் அனல் மின் திட்டத்தை நிர்வகிக்கிறது. நிலக்கரியை அடிப்படை எரிபொருளாகப் பயன்படுத்தும் அனல் மின் நிலையமாக அனூப்பூர் அனல் மின் திட்டம் செயற்படுகிறது.

முக்கிய நபர்கள்
---------------

இராதுல் பூரி – நிறுவனத் தலைவர்  

இராகவ் திரிவேதி – தலைவர், அனல்மின்சாரம்.  

யோகேசு மகாட்டோ – திட்டத் தலைவர்

அலுவலகங்கள்
-----------

இந்நிறுவனத்தின் அலுவலகங்கள் பின்வரும் இடங்களில் காணப்படுகின்றன.

* தில்லி – ஆக்லா, மூன்றாம் நிலை
* போபால் – இரிவேரா நகரம்
* அனூப்பூர் – கோட்மா சாலை

நிலை 1
------

சூன் 2015 இன்படி 1200 மெகாவாட் கொள்திறன் (2X600 மெகாவாட்) அளவுள்ள மின்னுற்பத்தி நிலையங்கள் துணைத் திட்டமாக இங்கு நிறுவப்பட்டு வருகின்றன. லாங்கோ நிறுவனம் இம்மின்னுற்பத்தி திட்டத்திற்குத் தேவையான பொறியியல், கொள்முதல் மற்றும் கட்டுமான ஒப்பந்ததாரராகச் செயல்பட்டு வருகிறது. 

அனூப்பூர் அனல் மின் திட்டத்திற்குத் தேவையான தண்ணிரை சோன் ஆறு வழங்குகிறது. இந்திய நிலக்கரி நிறுவனம், மத்தியப் பிரதேசம் மற்றும் சத்தீசுகர் மாநிலங்களிலுள்ள தென்கிழக்கு நிலக்கரிப்புல சுரங்கங்களில் கிடைக்கும் நிலக்கரியை இம்மின் திட்டத்திற்காக வழங்குகிறது. 

அனூப்பூர் அனல் மின் திட்டத்தின் முழுப்பணிகள், இலகர்பூர், முர்ரா, குவாரி, பெலியா மற்றும் யைதாரி முதலான கிராமங்கள் வரைக்கும் பரவியுள்ளது. முதல்நிலைத் திட்டத்திற்கான சுற்றுச்சூழல் தடைநீக்கச் சான்றிதழை தில்லியிலுள்ள சுற்றுச்சூழல் மற்றும் வனத்துறை அமைச்சகம், 2010 ஆம் ஆண்டு மே மாதம் வழங்கியுள்ளது. மத்தியப் பிரதேச மாசு கட்டுப்பாட்டு நிறுவனமும் இத்திட்டத்திற்கான அங்கீகாரத்தை அளித்துள்ளது.

இந்நிறுவனம் உற்பத்தி செய்யும் மின்சாரத்தில் 70% மத்தியப் பிரதேசம் மற்றும் உத்தரப் பிரதேசம் மாநிலங்களுக்கு சலுகை விலையில் வழங்கப்படும் என தெரிவிக்கப்பட்டுள்ளது.

நிலை II
-------

1320 மெகாவாட் கொள்திறன் (2X660 மெகாவாட்) அளவுள்ள மின்னுற்பத்தியை எதிர்நோக்கிய துணைத் திட்டமாக நிலை II திட்டம் இங்கு நிறுவப்பட்டு வருகிறது. ஏப்ரல் 2014 இல் சுற்றுச்சூழல் தடையின்மை சான்றிதழ் கோரி நிறுவனம் விண்ணப்பித்துள்ளது.

மேற்கோள்கள்
-----------

1. ↑
2. ↑

புற இணைப்புகள்
--------------

Company website
**வந்தனா ஏமந்து சவான்** (*Vandana Hemant Chavan*) இந்தியாவைச் சேர்ந்த ஓர் அரசியல்வாதி மற்றும் வழக்கறிஞராவார். 1961 ஆம் ஆண்டு சூலை மாதம் 6 ஆம் தேதியன்று இவர் பிறந்தார். இந்திய நாடாளுமன்ற உறுப்பினராக உள்ள வந்தனா இந்திய நாடாளுமன்றத்தின் மேல் சபை எனப்படும் மாநிலங்களவையில் மகாராட்டிர மாநிலத்தை பிரதிநிதித்துவப்படுத்துகிறார். இந்திய தேசிய காங்கிரசு கட்சியைச் சேர்ந்த வந்தனா 2012 ஆம் ஆண்டு முதல் நாடாளுமன்ற உறுப்பினராக உள்ளார்.

### ஆரம்ப கால வாழ்க்கை

வந்தனா சவான் மகாராட்டிர மாநிலத்தைச் சேர்ந்த புனே நகரத்தில் பிறந்தார். தனது குழந்தை பருவத்தை புனேவில் இவர் கழித்தார். வந்தனாவின் தந்தை மறைந்த விசயராவ் மோகிட்டு ஒரு மூத்த வழக்கறிஞராகவும், அவரது தாயார் செயசிறீ மோகிட்டு பகுதிநேர விரிவுரையாளராகப் பணீயாற்றி ஓய்வு பெற்றார். வந்தனா சவான் முக்கிய வழக்கறிஞரான ஏமந்து சவானை மணந்தார். இவரது சகோதரி வினிதா காம்தே 26/11 அன்று நடந்த மும்பை தாக்குதலில் மறைந்த தியாகியான அசோக் காம்தே என்பவரை மணந்தார்.

### அரசியல் வாழ்க்கை

மார்ச் 1997 - 1998 காலகட்டத்தில் வந்தனா புனேவின் நகரத் தாயாகத் தேர்ந்தெடுக்கப்பட்டார். அந்த காலகட்டத்தில் இவர் அகில இந்திய நகரத் தந்தையர் மன்றத்தின் துணைத் தலைவராகவும், மகாராட்டிர மாநில நகரத் தந்தை, தலைவர் மற்றும் குழுவினர்கள் அமைப்பின் தலைவராகவும் இருந்தார். 
நகரத் தாயாக தனது கட்சிக்கு உள்ளேயும் வெளியேயும் இருந்த எதிர்ப்பின் மத்தியில், விளிம்பு நிலை கிராமங்களின் வளர்ச்சித் திட்டத்தில் உயிர் பன்முகத்தன்மை பூங்கா என்ற கருத்தை இவர் இணைத்தார். ஆரம்பத்தில் அவருக்கு வழிகாட்டிய மற்றும் அரசியலில் ஒரு இடைவெளி கொடுத்த சுரேசு கல்மாடி, வந்தனா சவானை தேசியவாத காங்கிரசு கட்சிக்கு மாற்ற விரும்பினார்.

புத்தகங்கள் வெளியீடு
--------------------

1. கொடுமை சட்டம், தற்கொலை மற்றும் வரதட்சணை இறப்பு (இணை ஆசிரியர்), 1993.
2. பசுமை இந்தியா-சுத்தமான இந்தியா, ஸ்வப்னா உதாச்சி-சுந்தர் ஜகாச்சி (காலநிலை மாற்றம் குறித்த மராத்தியில் ஒரு குறிப்பு புத்தகம்), 2011.

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2010-11-06 அன்று மூலம் பரணிடப்பட்டது. 2021-07-07 அன்று பார்க்கப்பட்டது.
3. ↑
**சிதாயி** (அல்லது *மண்டிலம்*) என்பது கருநாடக இசையில் ஏழு சுரங்களும் நிற்கும் இடத்தை (அல்லது நிலையை)க் குறிக்கும். சட்சம் முதல் நிசாதம் வரையிலுள்ள எல்லையை ஒரு சிதாயி என்கிறோம். இது மூன்று வகையாகப் பிரிக்கப்பட்டுள்ளது.

1. **மந்திரசிதாயி** (மெலிவு மண்டிலம்) - ஆதார மத்திய சிதாயி ஆகிய சட்ச சுரத்திலிருந்து கீழ் நோக்கி வரும் "நி த ப ம க ரி ச" என்ற ஏழு சுரங்களும் இதில் அடங்கும்.

2. **மத்தியசிதாயி** (சமன் மண்டிலம்) - ஆதார மத்திய சிதாயி ஆகிய சட்ச சுரத்திலிருந்து மேல் நோக்கி போகும் "ச ரி க ம ப த நி" வரையிலான ஏழு சுரங்களும் இதில் அடங்கும்.

3. **தாரசிதாயி** (வலிவு மண்டிலம்) - இது சட்ச சுரத்திலிருந்து அதற்கு மேலிருக்கும் "ரி க ம ப த நி" வரையிலான ஏழு சுரங்களும் இதில் அடங்கும்.

தமிழிசை முறையில் மனிதனுடைய தொண்டையினால் சாதாரணமாகப் பாடக் கூடிய அளவைக் கொண்ட 14 சுரங்களை உடைய நிலையே மூன்று சிதாயிகளென வழங்கியிருக்கின்றார்கள்.

எமது வழக்கத்தில் இருந்து வரும் கீர்த்தனைகள், கிருதிகள், வர்ணங்கள், மற்றைய உருப்படிகள் யாவும் மேற்கூறிய சிதாயி நிலையிலேயே அமைக்கப்பட்டுள்ளன.

தக்க சாரீரமுடைய ஒருவர் 7 சுரங்களை ஒரு நிலையைக் கொண்ட மூன்று சிதாயிகளிலும் பாடுவதாயினும், தாரசிதாயியில் நின்று பாட முடியாது. அவ்வாறு பாடினும் அது செவிக்கு இன்பம் அளிக்காது என்பது பொது அனுபவம். ஆனால் எவ் விதிக்கும் விதிவிலக்குகள் இருப்பது போல 19ஆம் நூற்றாண்டில் வாழ்ந்த *ஆத்மநாத பாகவதர்*, *சன்சாமிர்தம் சுப்பராயர்* ஆகிய சில திறமை மிக்க பாடகர்கள் வரப் பிரசாதமான சாரீரத்தைப் பெற்றிருந்தமையால் 3 சிதாயிகளிலும் இலகுவாக கானம் இசைக்கக் கூடியவர்களாக விளங்கினார்கள்.

இசைக்கருவிகளின் சிதாயி எல்லை
----------------------------

| இல | இசைக்கருவி | சிதாயி |
| --- | --- | --- |
| 1. | கின்னரப்பெட்டி (பியானோ) | 7 1/4 |
| 2. | பிரதர்ச வீணை | 5 |
| 3. | கோட்டு வாத்தியம் | 4 1/2 |
| 4. | பிடில் (வயலின்) | 4 |
| 5. | வீணை | 3 1/2 |
| 6. | காகளம் (கிளாரினெட்) | 3 |
| 7. | கின்னரம் (ஆர்மோனியம்) | 3 |
| 8. | வரப்பிரசாதமான மனித சாரீரம் | 3 |
| 9. | விருத்தி செய்த மனித சாரீரம் | 2 1/2 |
| 10. | புல்லாங்குழல் | 2 1/2 |
| 11. | நாதசுவரம் | 2 1/2 |
| 12. | முகவீணை | 1 1/2 |
| 13. | மகுடி | 1 இலும் குறைய |

யாழ்
----

பேரியாழிலே மெலிவு, சமன், வலிவு என்னும் மூன்று மண்டிலங்களும் அமைந்திருந்தன என்று சுவாமி விபுலாநந்தர் தமது யாழ்நூல் என்னும் நூலில் கூறுகின்றார்.
**நியூத்திரன் நுண்ணோக்கி** (**Neutron microscopes**) என்பது, குறைந்த கோணமே சிதறலடையும் நியூத்திரன்களை அணுக்கரு பிளவின் மூலம் இலித்தியம்-6 அணுவிலிருந்து பிம்பங்களை உருவாக்கும் கருவியாகும்.

நியூத்திரன் என்பது மின்னூட்டமற்ற துகளாகும். நுண் நோக்கியியலில் பொருட்களின் வடிவமைப்பைப் பெற, மின்னூட்டமற்றதாக இருப்பதால் ஊடுருவிச் செல்வது எளிதாகிறது. நியூத்திரன் நுண்ணோக்கி மூலம் 4 மடங்கு அதிகமாக உருப்பெருக்கம் செய்ய இயலும்.

நியூத்திரன்கள் வலிய இடைவினை மூலம் அணுக்கருவுடன் பிணைக்கப்படுகிறது. இவ்விடைவினை நியூத்திரன்களைச் சிதறடிக்கவோ அல்லது உட்கவரவோ செய்கிறது. நியூத்திரன்கள் கற்றைகள் செறிவு குறைந்துள்ளதாலும், பொருட்களை ஆழமாக ஊடுருவிச் செல்கிறது. இவ் வகை நுண்ணோக்கிகள் எக்சு-கதிர் நுண்ணோக்கிகளைப் போன்று செயல்படுகிறது.

எக்சு-கதிர் ஊடுருவிய இடம் கருமையாகத் தெரியும். அதுபோல் நியூத்திரன் பிம்பங்களின் அடர்த்தியானது நியூத்திரன்களை உட்கவரும் அளவைப் பொறுத்தது. ஒவ்வொரு தனிமத்திற்குத் தனிமம், நியூத்திரன்களை உட்கவரும் திறன் வேறுபடுகிறது. நியூத்திரன்கள் மின் சுமையற்றும் சுழற்சியற்றும் இருப்பதால், வெளிக் காந்தப் புலத்தால் எந்த காந்தத்திருப்புதிறனையும் அடைவதில்லை.

பயன்கள்
-------

நியூத்திரன்கள், எளியத் தனிமங்களின் பிம்பங்களைப் பெற உதவுகிறது.

நியூத்திரன்கள், காந்தப் பொருட்களின் தன்மையை ஆராய உதவுகிறது. நியூத்திரன்கள் மின் சுமையற்று இருப்பதால், காந்தப் புலத்தினாலும், மின் புலத்தினாலும் பாதிப்படைவதில்லை. நியூத்திரன்களின் சுழற்சி, அவற்றை ஒரே திசையில் முனைவாக்கம் (polarization) செய்கிறது. நியூத்திரன்களின் இந்தப் பண்பு, பொருட்களின் காந்தப் பண்புகளைக் கண்டறிய பயன்படுகிறது.

திரவ மின்கலங்கள், இயந்திரங்கள் மற்றும் இதர மின்கலங்கள் ஆகியவற்றை ஊடுருவிச் சென்று, அவற்றின் வடிவமைப்பைக் காண உதவுகிறது. உயிரிப் பொருட்களின் வடிவமைப்பையும் காண உதவுகிறது.

வால்டர் ஆடி (Wolter mirror)
---------------------------

வில்லைகளும், ஆடிகளும் நியூத்திரன்களை ஒளி எதிரொளிப்பு மற்றும் ஒளி விலகல் அடையச் செய்வதில்லை. காமா கதிர் தொலைநோக்கி மற்றும் எக்சு-கதிர் தொலைநோக்கி போன்றவற்றில் உள்ளது போல் குறைந்த கோணமே சிதறலடையும்
வால்டர் தொலைநோக்கி தத்துவம் நியூத்திரன் நுண்ணோக்கியில் பயன்படுத்தப்படுகிறது.

ஒளியைப் போல நியூத்திரன்கள் முழு அக எதிரொளிப்பு மூலம் பிம்பங்களை உருவாக்குகிறது.

அளவீடு
------

நியூத்திரன்களின் பாயம் (neutron flux) மின்னூட்ட இணைப்புக் கருவியில் (Charge-coupled device) பதிவிடப்படுகிறது. நாக சல்பைடு திரையைக் கொண்ட மினுப்பு திரைகள் (scintillation screen) பயன்படுத்தப்படுகின்றன. இலித்தியம்-6 அணுக்கருவிலிருந்து அணுக்கரு பிளவு மூலம் உருவாக்கப்படும் 
இயக்கப்பட்ட நியூத்திரன்கள் (thermal neutron) மின்னூட்ட இணைப்புக் கருவியில் மோதி பிம்பங்களை உண்டாக்குகிறது.

மேலும் பார்க்க
--------------

* எதிர்மின்னி நுண்நோக்கி

மேற்கோள்கள்
-----------

1. 1 2 3 4 5 6 7 8 9  "What shall we do with a neutron microscope?". Gizmag.com. 2013-10-21 அன்று பார்க்கப்பட்டது.
2. ↑  Liu, D.; Khaykovich, B.; Gubarev, M. V.; Lee Robertson, J.; Crow, L.; Ramsey, B. D.; Moncton, D. E. (2013). "Demonstration of a novel focusing small-angle neutron scattering instrument equipped with axisymmetric mirrors". *Nature Communications* **4**: 2556. doi:10.1038/ncomms3556. பப்மெட்:24077533.
3. ↑  "New kind of microscope uses neutrons - MIT News Office". Web.mit.edu. 2013-10-04. 2013-10-21 அன்று பார்க்கப்பட்டது.
**இருபீனைல் இருசல்பைடு** *(Diphenyl disulfide)* (C6H5S)2 என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். நிறமற்ற இப்படிகச் சேர்மம் பெரும்பாலும் Ph2S2 என்ற சுருக்கக் குறியீட்டால் அடையாளப்படுத்தப்படுகிறது. கரிமத்தொகுப்பு வினைகளில் பொதுவாகத் தோன்றும் பல கரிம இருசல்பைடுகளில் இதுவும் ஒன்றாகும். தயோபீனாலின் சிறிய மாசுபாடு இந்த சேர்மத்துடன் தொடர்புடைய உடன்படாத வாசனையை ஏற்படுத்துகிறது.

தயாரிப்பு
---------

தயோபீனாலை ஆக்சிசனேற்றம் செய்து பொதுவாக இருபீனைல் இருசல்பைடு தயாரிக்கப்படுகிறது. 

2 PhSH + I2 → Ph2S2 + 2 HI
ஐதரசன் பெராக்சைடையும் ஆக்சிசனேற்றம் செய்யப் பயன்படுத்தி இச்சேர்மம் தயாரிக்கப்படுகிறது. ஆய்வகங்களிலும் Ph2S2 அரிதாக தயாரிக்கப்படுகிறது. ஏனெனில் தயாரிக்கப்படும் முன்னோடிச் சேர்மம் விரும்பத்தகாத மணத்தைப் பெற்றுள்ளது.

கட்டமைப்பு
----------

பெரும்பாலான கரிம இருசல்பைடுகளைப் போலவே இருபீனைல் இருசல்பைடும் சமதளமல்லாத இருமுக கோணத்துடன் 85 பாகையை நெருங்குகிறது. இருபீனைல் இருசல்பைடு விரைவாக இடைமாற்றமடையும் ஆடியெதிர் உரு சுழல்வடிவமைப்பு கலவையாகக் காணப்படுகிறது.

இருபீனைல் இருசல்பைடின் ஆடியெதிர் மாற்றியம் மாதிரி

வினைகள்
-------

கரிமத் தொகுப்பு வினைகளில் இருபீனைல் இருசல்பைடு PhS மூலமாகப் பயன்படுத்தப்படுகிறது.  ஒரு பொதுவான ஈனோலேட்டு வினை வழியாக PhS பதிலீடு செய்யப்பட்ட கார்போனைல் சேர்மங்களை உருவாக்குவதைக் இது குறிக்கிறது. 

RC(O)CHLiR’ + Ph2S2 → RC(O)CH(SPh)R’ + LiSPh
### ஒடுக்கம்

இருசல்பைடுகளுக்கான அடையாள வினையாகக் கருதப்படும் ஒடுக்க வினையை Ph2S2 சேர்மமும் ஈடுபடுகிறது. 

Ph2S2 + 2 M → 2 MSPh (M = Li, Na, K)
சோடியம் போரோ ஐதரைடு, சோடியம் மூவெத்தில்போரோ ஐதரைடு போன்ற ஐதரைடு வினையாக்கிகளும் ஒடுக்கிகளாகப் பயன்படுத்தப்படுகின்றன. 

### குளோரினேற்றம்

இருபீனைல் இருசல்பைடு குளோரினுடன் வினைபுரிந்து பீனைல்சல்பீனைல் குளோரைடு உருவாகிறது. தனித்துப் பிரிப்பது கடினம் என்பதால் இது தளத்திலேயே தயாரித்துக் கொள்ளப்படுகிறது.

### வினையூக்கி

புற ஊதா ஒளியில் நிகழும் ஆல்கீன்களின் ஒருபக்க-மறுபக்க மாற்றிய வினையை வினையூக்கம் செய்கிறது. 

### ஆக்சிசனேற்றம்

மெத்தனாலில் உள்ள ஈய டெட்ரா அசிட்டேட்டுடன் இருபீனைல் இரு அசிட்டேட்டு ஆக்சிசனேற்றம் அடைந்து சல்பினைட்டு எசுத்தர் உருவாகிறது.

மேற்கோள்கள்
-----------

1. ↑  Ravikumar,K. S.; Kesavan, V.; Crousse, B.; Bonnet-Delpon, D.; Bégué, J.-P. (2003). "Mild and Selective Oxidation of Sulfur Compounds in Trifluoroethanol: Diphenyl Disulfide and Methyl Phenyl Sulfoxide". *Organic Syntheses* **80**: 184. .
2. ↑  Byers, J. H. "Diphenyl Disulfide" in *Encyclopedia of Reagents for Organic Synthesis* (Ed: L. Paquette) 2004, J. Wiley & Sons, New York. எஆசு:10.1002/047084289X.
3. ↑  Thalmann, A. Oertle, K.; Gerlach, H. (1990). "Ricinelaidic Acid Lactone". *Organic Syntheses*. . ; *Collective Volume*, **7**, p. 470
4. ↑  Field, L.; Locke, J. M. (1973). "Methyl Benzenesulfinate". *Organic Syntheses*. . ; *Collective Volume*, **5**, p. 723
**ஸ்டோரிகார்ப்ஸ்** (*StoryCorps*) என்பது ஐக்கிய அமெரிக்காவில் இயங்கும் ஓர் இலாப நோக்கற்ற அமைப்பு ஆகும். இதன் நோக்கம், அமெரிக்காவின் அனைத்து பின்புலம் சாா்ந்த நம்பிக்கைகள் அடிப்படையிலான கதைகளை பதிவு செய்வது, பாதுகாப்பது, பகிர்வது ஆகும். ஸ்டோரிகார்ப்ஸ் அமைப்பை 2003-ஆம் ஆண்டில் வானொலி உற்பத்தியாளர் டேவிட் இசாய் என்பவர் செயல்திட்டம் அமைத்து நிறுவினார். இதன் தலைமைச்செயலகம் அமெரிக்காவின் நியூயாா்க்கில் புரூக்ளினுக்கு அருகில் உள்ள கிரீன் கோட்டையில் அமைந்துள்ளது.

1930களில் சிறந்த உணர்வும், நோக்கமும் கொண்ட ஒரு நல்ல அமைப்பாக விளங்கியது. அமெரிக்காவில் வாய்மொழி வரலாற்று நோ்காணல்களின் மூலமாக பதிவு செய்கின்றன. சிறப்பு மத்திய முனையத்தில் அமைந்துள்ள இதன் முதல் பதிவுக்கூடத்தை வாய்மொழி வரலாற்று அறிஞரான ஸ்டட்ஸ் டெர்க்கெல் என்பவரால் திறந்து வைக்கப்பட்டது. இந்த அமைப்பானது அமெரிக்காவில் உள்ள 50 மாநிலங்களில், 1 இலட்சம் பங்கேற்பாளா்களிடம் இருந்து 60 ஆயிரம் நேர்காணல்களை பதிவு செய்துள்ளது.

நேர்காணல்கள்
------------

நண்பர்கள், குடும்பத்தினர்கள், நன்கு அறிமுகமானவர்களிடையே நோ்காணல்கள் நடத்தப்படுகிறது. நன்கு பயிற்சி பெற்ற இவ்வமைப்பின் ஊக்கவிப்பாளர், பங்கேற்பாளர்களின் நேர்காணல்களை செயல்படுத்துவார். நோ்காணலின் இறுதி 40 நிமிடங்கள் பதிவு செய்வதற்கான அமர்வு, பங்கேற்பாளா்களிடமிருந்து 50 டாலா்கள் பதிவிற்கான கட்டணமாக பெற்றுக்கொண்டு, நேர்காணலின் முழுமையான பதிவுப்பேழை வழங்கப்படுகிறது. பங்கேற்பாளா்களின் அனுமதியோடு மற்றொரு பதிவு செய்யப்பட்ட ஒலிப்பேழை, நூலக குழுமத்தின் அமெரிக்க நாட்டுபுறவியல் அமைப்பினரால் ஆவணப்படுத்தப்பட்டு, எதிர்கால சந்ததியினர் கேட்டு பயன்பெற வழிசெய்கிறது.

ஒலிப்பதிவு முறைகள்
------------------

* கதை சாவடி: பொதுப்பகுதிகளில் பங்கேற்பாளர்கள் எளிதில் அணுகக்கூடிய வகையில் சிறிய அளவில் கதைச்சாவடி அமைக்கப்பட்டுள்ளது. முதல் கதைச்சாவடி நியூயார்க்கில் உள்ள சிறப்பு மத்திய முனையத்தில் 2003ஆம் ஆண்டு அக்டோபா் மாதம் 23-ந்தேதி திறக்கப்பட்டது. பின்பு ஜூலை 2005-ல் இது அடித்தள மான்காட்டன் சதுக்கத்திற்கு மாற்றப்பட்டது. பின்னர், இரண்டாவது கதைச்சாவடியானது பிரான்சிஸ்கோவில் உள்ள சமகால ஜூயிஸ் அருங்காட்சியகத்தில் திறக்கப்பட்டுள்ளது. மூன்றாவது கதைச்சாவடி 2009-ஆம் ஆண்டு அக்டோபர் மாதம் அட்லாண்டா பொது வானொலி நிலையத்தில் திறக்கப்பட்டது.
* நடமாடும் சாவடி: 2005 மே மாதம் இரண்டு நடமாடும் சாவடிகள் அமைக்கப்பட்டு நாட்டின் பல்வேறு பகுதிகளுக்கு ஆண்டு முழுவதும் பயணம் செய்து பல்வேறு கதைகளை பதிவு செய்கின்றனர்.

விருதுகள்
---------

* பீபொடி விருதுகள் (2007) It won another Peabody Award in 2011 for StoryCorps' 9/11 Initiative.
* 2015 டெட் பரிசு

மேற்கோள்கள்
-----------

1. ↑  "StoryCorps.org WHOIS, DNS, & Domain Info - DomainTools". *WHOIS*. 2016-10-27 அன்று பார்க்கப்பட்டது.
2. ↑  66th Annual Peabody Awards, May 2007.
3. ↑  71st Annual Peabody Awards, May 2012.
4. ↑  "StoryCorps founder Dave Isay reveals his wish at TED2015". 2016-09-12 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***ஸ்டோரிகோர்ப்ஸ்***   
என்பதின் ஊடகங்கள் உள்ளன. 

* StoryCorps website
* Sound Portraits website
* Feature length radio interview with KGNU Claudia Cragg discussing StoryCorps
* David Isay: Everyone around you has a story the world needs to hear at TED
**மூவர்கோட்டை** தமிழ்நாட்டில் திருவாரூர் மாவட்டத்தில், மன்னார்குடி வட்டத்தில் அமைந்துள்ளது. இது திருவாரூரில் இருந்து 31.9 கிலோமீட்டர் தொலைவிலும்,மூவர்கோட்டை நீடாமங்கலம் ஒன்றியத்தில் இருந்து 10.5 கிலோமீட்டர் தொலைவிலும், தமிழகத்தின் தலைநகரான சென்னையிலிருந்து 277 கி.மீ தொலைவிலும் அமைந்துள்ளது.

தொழில் முயற்சிகள்
-----------------

மூவர்கோட்டையில் வேளாண்மைத் தொழில் முதன்மையான தொழிலாக செய்யப்படுகிறது. அதற்கடுத்தாற்படி மீன் வளர்ப்பும், மீன்பிடி தொழிலும் ஆறுகள் குளங்களில் செய்யப்படுகிறன. வேளாண்மைத் தொழிலுக்கு வடவாற்று பாசனத்தையே பெருமளவில் பயன்படுத்துகிறார்கள். அடுத்தாற்போல் ஆழ்குழாய் கிணற்றுப்பாசனமும் செய்யப்படுகிறது. பெருமளவில் நெற் பயிறும், ஆலைக் கரும்பும், கோடைப் பயிராக வேர்கடலையும் பயிரிடப்படுகிறது.

ஆறுகள்
------

மூவர்கோட்டையின் மேற்கில் வடவாறு ஓடுகிறது, அந்த ஆறானது தெற்கில் திரும்பி கிழக்கு நோக்கி வடுவூர் வழியாக ஓடுகிறது. இவ்வாற்றின் கிளை ஆறுகளாக இலுப்படி வாய்க்கால், செட்டிவாய்க்கால், வடிவாய்க்கால், காட்டு வாய்க்கால் என பிரிந்து மூவர்கோட்டையை வளப்படுத்துகிறது. மூவர்கோட்டையின் நடுவில் எல்.எப் குட்டை ஒன்றும், வயல் வெளியில் பெரிய குளம் ஒன்றும், பெரியகுளம் அருகில் இடுகாடும் அமைந்துள்ளது.

கோயில்கள்
---------

மூவர்கோட்டையில் ஆணைமேல் அழகையனார் கோயில் ஒன்று இருக்கிறது. இந்த கோயில் மூவர்கோட்டை ஊர் மக்களின் மிக முக்கிய கோயிலாகும். இந்த கோயில் சித்திரை பவுர்ணமி அன்று காவடியாட்டம், பால்குடம், அன்னதானம், மொட்டைபோட்டுக்கொள்ளுதல், கலை நிகழ்ச்சிகள் என விழாக்கோலம் பூண்டிருக்கும். வெளியூர்களில் வசிக்கும் மூவர்கோட்டையை சேர்ந்த ஊர் மக்கள் ஒன்றுகூடும் நாளாகவும் இந்த கோயில் திருவிழா அமைந்திருக்கின்றது.

அய்யனார் கோயிலுக்கருகில் பிடாரி அம்மன் கோயிலும், அய்யனார் கோயில் நேர் மேற்கில் வீரனார் கோயிலும் அமைந்துள்ளது.
மூவர்கோட்டையின் ஊருக்குள் மேற்கில் காத்தாயி அம்மன் கோயிலும் ஒன்றும், வடக்கில் பிள்ளையார் கோயிலும் ஒன்றும், கிழக்கில் சிவன் கோயிலும் ஒன்றும் காமாச்சி அம்மன் மேடும் அமைந்துள்ளது. தெற்கில் காத்தாயி அம்மனுக்கு புதிய கோயிலும் உருவாக்கப்பட்டுள்ளது.

கல்விச்சாலைகள்
--------------

மூவர்கோட்டையின் தெற்கில் எட்டாம் வகுப்பு வரையிலான ஊராட்சி ஒன்றிய மேல்நிலைப் பள்ளியும், மேற்கில் நியாயவிலை கூட்டுறவு பண்டகசாலையும், வடவாற்றாங்கரையில் பொதுப்பணித்துறை அலுவலகமும், வடக்கில் நேரடி நெல் கொள்முதல் நிலையமும், ஊரின் நடுப்பகுதியில் நூலகமும், வடுவூர் அஞ்சல் நிலையத்தின் கிளை அஞ்சலகம் ஒன்றும், அய்யா தந்தை பெரியார் சிலையும், அதன் அருகில் ஊராட்சி அலுவலகமும் அமைந்திருப்பது மூவர்கோட்டையின் சிறப்பாகும்.
**பிரஞ்சல் யாதவ்** *(Pranjal Yadav)* இந்திய ஆட்சிப் பணி அதிகாரி ஆவார். இவர் உத்தரப்பிரதேச அரசின் தேசிய ஒருங்கிணைப்புத் துறையின் சிறப்புச் செயலாளராக உள்ளார்.

கல்வி
-----

2006இல் இந்தியத் தொழில்நுட்பக் கழகம், ரூர்க்கியிலிருந்து இயந்திரப் பொறியியலில் பி.டெக் முடித்தார்.

பணி
---

ஜூன் 2007 இல், அலகாபாத் மாவட்டத்தில் உதவி ஆட்சியராகத் தனது அரசுப் பணியினைத் தொடங்கினார். பின்னர் சித்தார்த் நகர் மாவட்ட இணை ஆட்சியராக பணியாற்றினார். பின்னர் இவர் அசாம்கர் டி.எம். பணியிடமாற்றம் பெற்றார். யாதவ் 3 பிப்ரவரி 2013 அன்று காசிக்கு மாற்றப்பட்டார். காசியில் உள்ள புகழ்பெற்ற படித்துறைகளின் தெருக்களில் உள்ள சட்டவிரோதமாக ஆக்கிரமிப்புகளை அகற்றி கங்கை ஆற்றின் பாதுகாப்பில் முக்கியப் பணியாற்றியுள்ளார்.

சர்ச்சைகள்
----------

பிரதம மந்திரி வேட்பாளரை பொது பேரணி நடத்த அனுமதிக்காதது தொடர்பாக பிரஞ்சல் சர்ச்சையை எதிர்கொண்டார். வாரணாசியின் நாடாளுமன்றத் தொகுதி பாரதிய ஜனதா கட்சியின் பிரதமர் வேட்பாளரான நரேந்திர மோதி, 2014ஆம் ஆண்டில் பெனியா பாக் மைதானத்தில் பேரணியை நடத்த இவர் அனுமதிக்கவில்லை. இருந்தபோதிலும் காசிநகர் வாசிகள் அனைவருக்கும் பிரஞ்சல் மிகவும் பிடித்தவர்.

மெற்கோள்கள்
-----------

1. ↑  "'Tough' Varanasi DM in his toughest job". *இந்தியன் எக்சுபிரசு*.
2. ↑  "Pranjal Yadav". *Department of Appointment and Personnel Govt. of Uttar*. 2020-08-15 அன்று மூலம் பரணிடப்பட்டது. 2021-01-03 அன்று பார்க்கப்பட்டது.
3. ↑  "Who is Pranjal Yadav, the IAS officer who nixed Modi's Varanasi rally?". *Firstpost*.
4. ↑  "Pranjal Yadav: DM who eased Varanasi's traffic problems". *தி எகனாமிக் டைம்ஸ்*.
5. ↑  "वाराणसी में पॉप्युलर हैं प्रांजल यादव". *Navbharat Times*.
6. 1 2  "The IIT-groomed babu who said 'no' to Modi". *தி டைம்ஸ் ஆஃப் இந்தியா*.
7. ↑  "Arun Jaitley stands by BJP's criticism of Election Commission directive to deny Modi permission for rally in Varanasi". .
**முனைவர் ஆத்மாராம்** *(Dr. Atmaram)* என்பவர் ஓர் இந்திய அறிவியலாளர் ஆவார்.  உத்தரப்பிரதேச மாநிலத்தின் பிச்னோர் மாவட்டம் சந்த்பூர் நகரத்திலுள்ள பிலானா கிராமத்தில் 1908 ஆம் ஆண்டு அக்டோபர் மாதம் 12 ஆம் நாள் லாலா பகவந்தாசு என்பவருக்கு ஆத்மாராம் மகனாகப் பிறந்தார். இந்திய அரசின் மனிதவள மேம்பாட்டு அமைச்சகத்தின் கட்டுபாட்டிலுள்ள மத்திய இந்தி நிறுவனம் இவரது நினைவாக ஆத்மாராம் விருதை ஆண்டுதோறும் வழங்கி வருகிறது. மத்திய கண்ணாடி மற்றும் பீங்கான் ஆராய்ச்சி நிறுவனத்தின் இயக்குநராகப் பணியாற்றிய ஆத்மாராம் 1966 ஆம் ஆண்டு ஆகத்து 21 ஆம் நாள் அறிவியல் மற்றும் தொழில்துறை ஆராய்ச்சி மன்றத்தின் பொது இயக்குநர் பதவியை ஏற்றுக்கொண்டார்.  1977 ஆம் ஆண்டு முதல் 1983 ஆம் ஆண்டு வரை பிரதமர் மற்றும் மத்திய அறிவியல் மற்றும் தொழில்நுட்ப அமைச்சரவையின் முதன்மை ஆலோசகராகவும் ஆத்மாராம் இருந்தார்.

1959 ஆம் ஆண்டில் இந்திய அரசாங்கம் ஆத்மாராமின் அறிவியல் பங்களிப்புகளை கௌரவிக்கும் வகையில் நான்காவது மிக உயர்ந்த விருதான பத்மசிறீ விருதை]] இவருக்கு வழங்கியது. 

1983 ஆம் ஆண்டு பிப்ரவரி மாதம் 6 ஆம் நாளில் இவர் காலமானார்.

கல்வி
-----

கான்பூரில் இளம் அறிவியல் பட்டமும் பட்டமேற்படிப்பையும் முனைவர் பட்டத்தையும் அலகாபாத்திலும் ஆத்மாராம் நிறைவு செய்தார்.

விருதுகள்
---------

1959 ஆம் ஆண்டு ஆத்மாராமுக்கு [[சாந்தி ஸ்வரூப் பட்நாகர் விருது|சாந்தி சுவரூப் பட்நாகர் விருதும் பத்மசிறீ விருதும் வழங்கப்பட்டன. 1964 ஆம் ஆண்டு அனைத்திந்திய கண்ணாடி தயாரிப்பாளர்கள் கூட்டமைப்பின் கௌரவ விருது இவருக்கு வழங்கப்பட்டது.

மேற்கோள்கள்
-----------

1. ↑  Mukesh ‘Nadaan’ (2018). *Vishwa Vyakti Kosh*. Prabhat Prakashan. பன்னாட்டுத் தரப்புத்தக எண்:9788177213232. .
2. 1 2  "Atma Ram". *cgcri.res.in*. 30 June 2016 அன்று மூலம் பரணிடப்பட்டது. 26 December 2018 அன்று பார்க்கப்பட்டது.
3. ↑  "Medal Lectures, 1950-1983: A Collection of Lectures Delivered by Eminent Men of Science who Have Been Recipients of Various Medals and Honours from the Academy, Volume 1". *இந்திய தேசிய அறிவியல் கழகம்*: 573. 1984. .
4. ↑  "इतिहास: अर्थपरक वैज्ञानिक प्रौद्योगिकी के पक्षधर थे डॉ. आत्माराम!" (in Hindi). Sanjeevni Today. 6 February 2017. Archived from the original on 12 ஜூலை 2020. .
5. ↑  "Padma Shri Awaardee". 2020-07-13 அன்று மூலம் பரணிடப்பட்டது. 2020-07-12 அன்று பார்க்கப்பட்டது.

புற இணைப்புகள்
--------------

* Dr. Atmaram, founder of glass technology in India (India Water Portal)
[*தொடர்பிழந்த இணைப்பு*]
* A Great Indian Scientist- Dr. Atma Ram
* Dr. Atma Ram - A personal Tribute

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* VIAF
* WorldCat

 |
| தேசிய | 
* United States

 |
**ஆத்மா** (*Athma*) பிரதாப் கே. போத்தன் இயக்கிய 1993 தமிழ் மொழி திரைப்படமாகும். இத்திரைப்படத்தில் ராம்கி , ரஹ்மான் , நாசர் (நடிகர்) , கௌதமி மற்றும் கஸ்தூரி ஆகியோர் முக்கிய பாத்திரங்களில் நடித்துள்ளனர். அஜிதா ஹரி தயாரித்த இந்தத் திரைப்படம், இளையராஜாவால் இசை அமைக்கப்பட்டு, ஜூலை 30, 1993 ஆம் தேதி வெளியிடப்பட்டது.

நடிகர்கள்
---------

* ராம்கி - சரவணன் / விக்னேஷ்
* ரஹ்மான் - ராகு
* நாசர் - ஹரி
* கௌதமி - திவ்யா
* கஸ்தூரி - உமா
* வினோதினி - பத்மா
* வாணி
* விஜயகுமாரி - குகை அம்மா
* ரியாஸ் கான் - நவீன்
* செந்தில் - மெய்யப்பன்

கதைச்சுருக்கம்
--------------

நாத்திகரான ரகு (ரஹ்மான்) ஒரு தொல்பொருள் ஆராய்ச்சி நிபுணர். அவரும் அவரது தந்தையும் (விஜய்சந்தர்) ஆராய்ச்சிக்காக தனிமைப்படுத்தப்பட்ட கிராமத்திற்கு சென்றனர். ஆய்வின் போது, அவரது தந்தை மர்மமான முறையில் மறைந்து விடுகிறார். நாககாளி அம்மன் ஆலயத்தில் பௌர்ணமி அன்று, தெய்வம் பூமிக்கு வரும் என்றும், அந்த நேரத்தில் நாககாளி அம்மன் ஆலயத்திற்கு அருகில் உள்ள நீர்வீழ்ச்சியின் கீழ் முற்றிலும் மூழ்கும் மக்களுக்கு எந்த வியாதியும் குணமாகும் என்றும் ரகுவிற்கு தெரியவருகிறது. ரகுவின் சக ஊழியர் பத்மா (வினோதினி) தன் தோழி கண்ணில்லா திவ்யாவிற்கு (கௌதமி) சொல்ல, செய்தி பொதுமக்களிடம் பரவிவிடுகிறது. புற்றுநோயின் இறுதி கட்டத்தில் நவீனை (ரியாஸ் கான்) பத்மா காதல் செய்கிறாள்.

விரைவில், சரவணன் (ராம்கி) தலைமையில் ஒரு நாத்திகர் பயங்கரவாதக் குழு, அந்த ஆலயத்தை அழிக்க முயல்கிறது. தனது தங்கையையும் மைத்துனரையும் பறிகொடுத்த ஒரு துயரமான அனுபவம் சரவணனுக்கு உண்டு. இதற்கிடையில், திவ்யாவின் சகோதரர் போலீஸ் அதிகாரி ஹரி (நாசர்), பயங்கரவாத குழுவை ஒழித்துக்கட்டும் குறிக்கோளுடன் இருக்கிறார். பத்மா நாககாளி அம்மன் கோவில் மகிமையை நம்புகிறாள், அதனால் அவள் நவீனை திருமணம் செய்துகொண்டு கோவிலுக்கு செல்கிறாள். திவ்யா தன் பார்வையை திரும்பப்பெற, ஹரி அவளுடன் வர கட்டாயப்படுத்துகிறாள். ஹரியும் ஒப்புக்கொள்கிறார். கடவுளின் வருகைக்கு சில நாட்களுக்கு முன்பாக, நாககாளி அம்மன் கோவில்யில் கூட்டம் அதிகரிக்க, பின்னர் என்ன நடந்தது எனபது மீதிக் கதையாகும்.

இசை
---

இத்திரைப்படத்திற்கு இளையராஜா இசை அமைத்தார். இதில் உள்ள 6 பாடல்களின் வரிகளை எழுதியது வாலி ஆவார்.

| ட்ராக் | பாடல் | பாடகர் (கள்) |
| --- | --- | --- |
| 1 | இன்னருள் தாரும் | டி. என். சேஷகோபாலான் |
| 2 | கண்ணாலே காதல் கவிதை | கே.ஜே.ஏசுதாஸ், எஸ். ஜானகி |
| 3 | நினைக்கின்ற பாதையில் | எஸ். ஜானகி |
| 4 | வராயோ உனக்கே சரன் | மனோ |
| 5 | விடியும் பொழுது | மனோ |
| 6 | விளக்கு வைப்போம் | எஸ். ஜானகி |

வரவேற்பு
--------

இந்த படம், "இது போன்ற ஒரு திரைப்படத்தை முயற்சிக்க தைரியம் தேவை, மற்றும் பிரதாப்பின் கதை உங்கள் கவனத்தை ஈர்க்கும் வகையில் உள்ளது". என்ற நல்ல விமர்சனத்தைப் பெற்றது.

மேற்கோள்கள்
-----------

1. ↑  "Aathma (1993) Tamil Movie". spicyonion.com. 2013-12-31 அன்று பார்க்கப்பட்டது.
2. 1 2   *A plot that's different from the norm*.. பார்த்த நாள்: 2013-12-31.
3. ↑  "MusicIndiaOnline - Aathma(1993) Soundtrack". mio.to. 2014-01-01 அன்று மூலம் பரணிடப்பட்டது. 2013-12-31 அன்று பார்க்கப்பட்டது.
4. ↑  "Aathma Songs". raaga.com. 2013-12-31 அன்று பார்க்கப்பட்டது.
**ஓகன் ஆறு** (Ogan River) இந்தோனேசியாவில் தெற்கு சுமத்திரா மாகாணத்தில் பாயும் ஒரு ஆறாகும்.

இந்த ஆறு தெற்கு சுமாத்திராவில் பாயும் முசி ஆற்றின் துணை ஆறாகும். இது புகிட் பேரிசான் மலைத்தொடரில் தோன்றி முழுவதுமாக தெற்கு சுமாத்திராவில் பாய்ந்து மெதுவாக கிழக்கு நோக்கி வளைந்து பலெம்பாங்கில் கேட்ராபடி என்றுமிடத்தில் முசி ஆற்றுடன் இணைகிறது.  இந்த ஆறு தெற்கு சுமத்திராவில் முசி மற்றும் கோமெரிங் ஆறுகளுக்கு அடுத்ததாக மூன்றாவது மிகப்பெரிய ஆறு என்ற தரநிலையைப் பெறுகிறது. இந்த ஆறு தெற்கு ஓகு, ஓகு, ஓகி மற்றும் ஓகன் இலிர் ஆகிய பகுதிகளுக்கோ, பகுதிகளின் ஓரங்களுக்கோ  குறுக்காகவோ அல்லது எல்லைகளாகவோ அமையவில்லை.

ஓகன் மற்றும் பெககான் பழங்குடியினர் ஓகன் மற்றும் அதன் கிளையாறுகளின் கரையோரங்களில் வாழ்ந்தார்கள். பெரும்பாலானோர் உழவர்களாகவோ அல்லது வணிகர்களாகவோ இருந்தனர். இந்த ஆறானது அவர்களுக்கு மிகவும் முதலான மற்றும் தலையாய போக்குவரத்து ஊடகமாகவும், தொடர்பு வழியாகவும் சேவையாற்றியது. இந்த ஆற்றின் அடர்ந்த வண்டல் மண் படிவுகளின் காரணமாக உருவாக்கப்பட்ட ஓகன் ஆற்றுப் பள்ளத்தாக்கானது இந்த மாகாணத்தின் மிகச்சிறந்த வளமான விவசாய மண்டலமாக அமைகிறது.

மேற்கோள்கள்
-----------

1. ↑  Rand McNally, *The New International Atlas*, 1993.